Ráðuneyti menntamála hafi samþykkt nýja námskrá skólans á hefðbundnum sviðum , tungumálum , félagsgreinum , náttúruvísindum og raungreinum . Í kerfinu fælist jafnframt sveigjanleiki til að taka námið á hálfu til einu ári til viðbótar , ef nemendur kysu það . Jón Már sagði frá samstarfi framhaldsskóla á Norðurlandi , meðal annars vel heppnaðri samvinnu MA og VMA á nýliðinni önn , sem framhald yrði á . Mjög margir byðu sig fram til embætta í félagsstarfinu og kosningaþátttaka hefði nú verið um 90% . Þá mætti nefna þátttöku í samfélagsverkefnum , afburðanemendur í listgreinum og afreks - og landsliðsfólk í íþróttum . Alls hlutu átta nemendur ágætiseinkunn 9 eða hærra . Hæsta einkunn á stúdentsprófi , sem er meðaltal eikunna öll fjögur skólaárin , hlaut Erna Sól Sigmarsdóttir , 9,56 , næsthæstu einkunn hlaut Ragnheiður Pétursdóttir , 9,52 , Eva María Aradóttir hlaut 9,35 , Urður Andradóttir 9,33 , Hrafnhildur Gunnarsdóttir 9,26 , Iðunn Andradóttir 9,22 , Ragnar Sigurður Kristjánsson 9,14 og Oddur Pálsson 9,06 . Að brautskráningu lokinni flutti Ingvar Þóroddsson fráfarandi formaður skólafélagsins Hugins ávarp nýstúdenta . Að lokum flutti skólameistai nýstúdentum kveðjuorð , þakkaði þeim ánægjulegt samstarf og þátttöku í breytingaferli skólans . Hann ítrekaði mikilvægi kveðjustunda og rækt vinabanda og hvatti þá til að trúa á drauma sína , seiglu og hæfileika . Athöfninni lauk á því að allir sungu skólsöng MA , Undir skólans menntamerki .